Бекемдөө

Бекемдөө, фиксациялоо (французча  fixer – бекемдөө) – сүрөт технологиясында – сүрөт материалдарынын кээ бир бөлүктөрүн, көп учурда көмүрдү бекемдөө үчүн сүрөттүн үстүңкү бетине жүргүзүлүүчү ишти билдирет. Б-гө сүрөттүн үстүңкү бетин пульверизатордун жардамы менен бекемдегичтер же фиксативдер деп аталган атайын аралашмаларды чачыратуу иши кирет (фиксативдер курамында клей жана чайыр көбүрөөк болот). Бирок сүрөттүн түсүн өзгөртүп жиберет, сүрөт бир аз караят, көмүр менен пастель өздөрүнүн бозомтук баркыт сымал жумшактыгын жоготушат.

 Колдонулган адабияттар 
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004

Категория:Кыргыз сүрөт исскуствосу